EkBass/fiwiki-20250220-pages-articles huggingface dataset:
Käännösmuisti

Käännösmuisti on käännösohjelman luoma tietokanta, joka sisältää sekä lähde- että kohdekielisen tekstin jaettuna käännösohjelmassa määritettyihin käännössegmentteihin (yleensä virke). Käännösmuisti helpottaa kääntämistä, kun käännetään uutta samaan aihepiiriin kuuluvaa tekstiä tai jos halutaan päivittää aiemmin käännetyn lähdetekstin uusi versio. Tällöin käännösmuisti tarjoaa käännösehdotuksia.Työkalut: käännösmuisti == Toimintaperiaate == Tekstiä käännettäessä ohjelma tarjoaa kääntäjälle käännösmuistista löytyviä segmenttejä sen mukaan, miten vastaavuusaste prosentteina on ohjelmassa määritelty. Täydellisessä vastaavuudessa (100 %) segmentit ovat identtiset (ja voidaan siten kääntää automaattisesti) ja osittaisessa (sumeassa) vastaavuudessa käännössegmentti on vain samankaltainen ja saattaa vaatia muokkausta.Työkalut: käännösmuisti Käännösmuisti voidaan luoda kolmella eri tavalla: # Kääntäjä luo käännösmuistia kääntäessään tekstiä. # Käännöksessä käytetään aikaisemman käännöksen yhteydessä luotua käännösmuistia. # Käännösmuisti luodaan kohdistamalla aikaisemmin tehty käännös sen lähtötekstiin.Työkalut: käännösmuisti == Käännösmuistijärjestelmiä == Käännösmuistia hyödyntäviä ohjelmia ovat esimerkiksi: * Alchemy Catalyst * Across * SDL Trados Studio * DejaVu * WordFast * STAR Transit * OmegaT * Kilgray memoQ * Maxprograms Swordfish * Western Standard Fluency * MetaTexis == Lähteet == === Viitteet === ==Aiheesta muualla== * WWW-palvelu, joka tuottaa kaksikielisen erikoisalasanaston käännösmuististasi, maksuton, tukee suomea, ruotsia ja englantia (sivusto on englanninkielinen) Luokka:Tietotekniikka Luokka:Käännöstiede Luokka:Kieliteknologia
Malignancy

Malignancy on yhdysvaltalainen death metal -yhtye. Se perustettiin helmikuussa 1992 nimellä "Carcinogen". Yhtyeen ensimmäinen demo oli huhtikuussa 1993 julkaistu Eaten Out From Within. Varsinkin yhtyeen alkuaikoina sen kokoonpano vaihteli usein. == Jäsenet == *Danny Nelson - laulu *Ron Kachnic - kitara *Lancy Snyder - basso *Mike Heller - rummut == Diskografia == === Studioalbumit === *Intrauterine Cannibalism (1999) *Motivated by Hunger (MCD, 2000) *Ignorance is Bliss (aiemmista demoista koostuva kokoelma, 2001) *Frailty of the Human Condition (2002) *Cross Species Transmutation (MCD, 2003) *Eugenics (2012) === Demot === *Eaten Out From Within (1993) *Rehearsal Demo (1994) *Rehearsal Demo (uusi versio, 1996) *Ignorance is Bliss (1997) *Promo CDR (1998) == Aiheesta muualla == *Virallinen sivusto Luokka:Yhdysvaltalaiset death metal -yhtyeet
WRC

WRC voi tarkoittaa ainakin seuraavia asioita: *Rallin maailmanmestaruussarja, WRC, englannin sanoista World Rally Championship *World Rally Car, WRC, rallin autoluokka. * World Rally Championship pelisarja rallin maailmanmestaruussarjasta ** WRC 3, videopeli ** WRC 4, videopeli ** WRC 6, videopeli ** WRC 7, videopeli ** WRC 8, videopeli ** WRC 9, videopeli ** WRC 10, videopeli *World Radiocommunications Conference, Kansainvälisen televiestintäliiton radiokonferenssi
M24

M24 voi tarkoittaa: *Kevyttä panssarivaunua: M24 Chaffee *Tarkkuuskivääriä: M24 SWS *Messier 24, Jousimiehen tähtipilvi
Live & Rare

Live & Rare on Rage Against the Machinen vuonna 1998 vain Japanissa julkaistu albumi, joka sisältää live-materiaalia ja sinkkujen b-puolia. Ainoa ennenjulkaisematon kappale on NWA-cover kappaleesta "Fuck the Police". ==Kappalelista== # "Bullet in the Head" – 5:44 # "Settle for Nothing" – 4:57 # "Bombtrack" – 5:55 # "Take the Power Back" – 6:13 # "Freedom" – 6:00 # "Intro (Black Steel in the Hour of Chaos)" – 3:42 (mukana Chuck D (Public Enemy)) # "Zapata's Blood" – 3:49 # "Without a Face" – 4:06 # "Hadda Be Playing on the Jukebox" – 8:04 (Allen Ginsbergin runo) # "Fuck tha Police" – 4:09 (N.W.A cover) # "Darkness" – 3:41 # "Clear the Lane" – 3:50 ==Kokoonpano== *Zack de la Rocha - laulu *Tim Commerford - basso ja taustalaulu *Tom Morello - kitara *Brad Wilk - rummut ==Listasijoitukset== Vuosi Single Lista Sijoitus 1998 "The Ghost of Tom Joad" USA: Modern Rock Tracks #34 1998 "The Ghost of Tom Joad" USA: Mainstream Rock Tracks #35 Luokka:Vuoden 1998 konserttitallenteet Luokka:Rage Against the Machinen albumit
Joona Puhakka

Joona Tapio Puhakka (s. 23. kesäkuuta 1982 Kerava) on suomalainen uimahyppääjä. Hän on Suomen ensimmäinen uimahyppyjen arvokilpailuvoittaja voittaessaan EM-kultaa metrin ponnahduslaudalta 2004 ja Suomen ensimmäinen MM- mitalisti sijoittuessaan kolmanneksi metrin ponnahduslaudalla Barcelonan MM- kisoissa 2003. EM-kilpailuista Puhakalla on kaikkiaan kaksi kultaa, kaksi hopeaa ja kolme pronssia. Puhakka kirjoitti ylioppilaaksi Mäkelänrinteen urheilulukiosta vuonna 2002. Tämän jälkeen hän opiskeli urheilustipendiaattina kauppatieteitä Yhdysvalloissa, Phoenixissa, Arizonan osavaltion yliopistossa (ASU), josta hän valmistui kauppatieteiden kandidaatiksi keväällä 2007. Yhdysvalloissa Puhakkaa valmensi Mark Bradshaw. Suomessa valmentajana toimi Pentti Koskinen. Suomessa Puhakka edusti Vantaan Uimareita. Puhakka oli ehdolla 2009 eurovaaleissa Kokoomuksen listalta, mutta häntä ei valittu. Syksyllä 2010 Puhakka tanssi Tanssii tähtien kanssa -TV-ohjelmassa sen viidennellä tuotantokaudella tanssinopettaja Sanni Siuruan kanssa. Hän sijoittui neljänneksi. Puhakka on ollut vuodesta 2009 naimisissa Miljonääri- Jussi-ohjelmassa esiintyneen Phuong ”Funi” Buin kanssa. Parilla on kaksi lasta. == Saavutukset == === Olympialaiset === * Kesäolympialaiset 2000 30:s 3 m ponnahduslauta * Kesäolympialaiset 2004 14:s 3 m ponnahduslauta * Kesäolympialaiset 2008 13:s 3 m ponnahduslauta === MM-kilpailut === * 2001 MM 15:s 1 m, 29:s 3 m, 9:s 3 m parikilpailu parinaan Ville Vahtola. * 2003 MM pronssia 1 m, 23:s 3 m. * 2005 MM 4:s 1 m, 9:s 3 m, * 2007 MM ** 10:s 3 metrin parikilpailu parinaan Ville Vahtola ** 14:s 3 metrin ponnahduslauta ** 23:s 1 metrin ponnahduslauta === EM-kilpailut === * 2000 EM pronssia 1 m, 14:s 3 m. * 2002 EM 4:s 1 m, 6:s 3 m, 9:s 3 m parikilpailu parinaan Ville Vahtola. * Madrid 2004: kultaa 1 m, hopeaa 3 m. * Budapest 2006: kultaa 1 m, pronssia 3 m, viides 3 m parikilpailu parinaan Ville Vahtola. * Eindhoven 2008: hopeaa 1 m, pronssia 3 m, kahdeksas 3 m parikilpailu parinaan Ville Vahtola. === Muita saavutuksia === * Yhdysvaltain yliopistomestari 1 metrin ponnahduslaudalta 2003, 2005 ja 3 metrin ponnahduslaudalta 2004 ja 2005. * Vuoden uintiurheilija 2004 (Suomen Uimaliitto) * Valittiin Arizonan osavaltion yliopiston urheilun kunniagalleriaan vuonna 2015 ==Luottamustoimet== Puhakka on toiminut Uimaliiton hallituksen jäsenenä sekä Unicefin ja Kummit ry:n kummina. Hän on toiminut myös Unicefin Puhtaan veden puolesta -lähettiläänä. == Lähteet == == Aiheesta muualla == * Puhakka Arizonan osavaltion yliopiston urheilusivuilla Luokka:Suomalaiset uimahyppääjät Luokka:Vuonna 1982 syntyneet Luokka:Elävät henkilöt
Inside Out (punkyhtye)

Inside Out oli yhdysvaltalainen hardcore punk -yhtye. Yhtye tunnetaan nykyään parhaiten Rage Against the Machinen laulajan Zack De La Rochan ensimmäisenä yhtyeenä. Yhtye julkaisi vain yhden levyn: 7" EP:n No Spiritual Surrender, Revelation Recordsin kautta. Yhtye oli kirjoittanut aineistoa toiselle julkaisulleen, jonka nimeksi piti tulla Rage Against the Machine. Yhtye kuitenkin hajosi ennen levyn julkaisua. == Jäsenet == * Zack De La Rocha – laulu * Vic DiCara – kitara * Mark Hayworth – basso * Chris Bratton – rummut * Sterling Wilson – basso (Soitti yhtyeessä ennen kuin Mark Hayworth tuli vakinaiseksi jäseneksi.) == Diskografia == * == Aiheesta muualla == * Revelation Records * Zack De La Rochan viralliset sivut Luokka:Rage Against the Machine Luokka:Yhdysvaltalaiset hardcore punk -yhtyeet
Opinto-ohjaus

Opinto-ohjaus (peruskouluissa oppilaanohjaus) on peruskouluissa, lukioissa ja ammattioppilaitoksissa toteutettava toiminta ja oppiaine, joka pyrkii ohjaamaan oppilaita ja opiskelijoita opiskelussa ja jatko-opintoja koskevissa kysymyksissä sekä ohjaamaan opiskelijat työelämään. Opinto-ohjaukseen kuuluu oppilaiden ja opiskelijoiden auttaminen aine- ja kurssivalinnoissa, auttaminen oppimisongelmissa sekä henkilökohtainen ohjaus. Opinto- ja oppilaanohjaus on paljolti oppilaiden ja opiskelijoiden, opettajien ja huoltajien yhteistoimintaa. Oppilaanohjaus tutustuttaa oppilaita myös työntekoon järjestämällä tutustumiskäyntejä yrityksiin ja toteuttamalla käytännön tutustumista työelämään, työelämään tutustumisjaksoja eli työelämätietoutta. Opinto-ohjaus ohjaa opiskelijoita myös oman opinto-ohjelman suunnittelussa. Opinto-ohjaajilta (lyhenne opo) ja oppilaanohjaajilta vaadittavat koulutus, työkokemus ja muut ehdot esitetään oppilaitoslainsäädännössä. Yleensä viran pätevyyteen vaaditaan oikean oppilaitosmuodon opettajapätevyys ja ohjausopinnot; kasvatustieteen alempi korkeakoulututkinto ja kasvatustieteen maisterin tutkinnot. Siinä missä peruskouluissa voi yksi henkilö olla keskittynyt ainoastaan oppilaanohjaajan työhön, opinto-ohjaajat hoitavat usein myös jotakin muuta opettajan virkaa. Opinto- ja oppilaanohjaajien työllisyystilanne on ollut pitkään vakaa, mutta 2000-luvulla pätevistä ohjaajista on ollut puutetta. Opinto- ja oppilaanohjaajan lisäksi opinto- ja oppilaanohjausta antaa usein ryhmänohjaaja, muut opettajat, rehtori sekä tuutorit ja tukioppilaat. == Lähteet == == Aiheesta muualla == * Opetushallituksen Opintopolku-portaali * Opinto-ohjaajan ja oppilaanohjaajan ammatinkuvaus (Ammattinetti) Luokka:Koulutus Luokka:Peruskoulun oppiaineet
M10 Wolverine

M10 Gun Motor Carriage oli Yhdysvaltojen pääasiallinen panssarintorjuntavaunu toisessa maailmansodassa. Yhdysvaltain taktiikkaan kuuluivat panssarintorjuntavaunut, joita käytettäisiin vihollisen panssarivaunujen tuhoamiseen, kun taas taistelupanssarivaunuja käytettäisiin pääasiassa jalkaväen tukena ja läpimurtoihin. M10 oli rakennettu Shermanin rungolle, johon oli asennettu avokattoinen pyörivä torni ja kolmituumainen (76,2 mm) M7-tykki. Tykissä muun muassa käytetty M79-panssariammus pystyi läpäisemään 100 millimetriä panssariterästä 914 metrin etäisyydeltä. Lähi- ja ilmapuolustukseen oli 12,7 millimetrin M2HB-konekivääri ja miehistöllä 7,62 millimetrin M1-puoliautomaattikarbiinit. Perusmallissa M10 oli 375 hevosvoiman General Motors 6046 -kaksoisdiesel, jossa oli yhdistettynä kaksi suoraa kuusisylinteristä moottoria. Tätä mallia valmistettiin 5 000 kappaletta. M10A1-version voimanlähde oli 450 hevosvoiman Ford GAA -V8 bensiinimoottori. M10A1:n valmistusmäärä oli noin 1 700 kappaletta. Britit aseistivat omia M10-vaunujaan 76,2 mm O.Q.F 17-pdr Mk. V -tykillä eli niin sanotulla 17-naulaisella. Näin syntynyttä muunnosta kutsuttiin dieselkäyttöisillä malleilla nimellä Achilles IC ja bensiinikäyttöisillä malleilla nimellä Achilles IIC. Nimen Wolverine alkuperä on tuntematon. Sodan ajalta ei löydy todisteita, että siihen oltaisiin viitattu tällä nimellä, joten nimi on todennäköisesti keksitty sodan jälkeen. Sekä yhdysvaltalaiset että britit viittasivat siihen yksinkertaisesti nimellä M10, tosin yhdysvaltalaiset käyttivät myös termiä TD (Tank Destroyer). Vuonna 1945 britit antoivat vaunulle nimeksi Achilles, joka viittaa sekä vaunun alkuperäiseen versioon että 17-paunan tykillä varustettuun versioon. Nimen Achilles uskotaan usein virheellisesti viittaavan vain jälkimmäiseen. == Lähteet == == Aiheesta muualla == Luokka:Yhdysvaltain toisen maailmansodan panssarivaunut Luokka:Yhdysvaltain panssarintorjuntavaunut
M18 Hellcat

76 mm Gun Motor Carriage M18 oli toisessa maailmansodassa käytetty yhdysvaltalainen panssarintorjuntavaunu. Se sai lempinimen Hellcat ja tunnetaan nopeimpana sodassa käytettynä tela-ajoneuvona (88 km/h). M18:aa valmistettiin heinäkuusta 1943 lokakuuhun 1944. Kokonaisvalmistusmäärä oli 2 507 vaunua. M18 oli koko toisen maailmansodan nopein telaketjullinen ajoneuvo. Joulukuussa 1941 Yhdysvaltain maavoimien taisteluvälinelaitos (US Army Ordnance Corps) jätti tilauksen nopeasta panssaritorjuntavaunusta, joka olisi varustettu Christie-jousituksella, Wright Continental R-975 -moottorilla ja 37 millimetrin kanuunalla. Moottori oli yhdeksänsylinterinen 400 hevosvoiman bensiinikäyttöinen tähtimoottori. Pohjois-Afrikassa käytyjen taistelujen perusteella huomattiin, että 37 millimetrin tykki oli riittämätön ja vaatimukseksi päivitettiin 57 millimetrin tykki. Prototyyppien ja kokeiden perusteella vaunuun otettiin vieläkin tehokkaampi 75 millimetrin tykki ja viimein 76,2-millinen M1A1, jonka putken pituus oli 52 kaliiperia. Kyseisestä tykistä käytettiin myös M1A1C- ja M1A2-malleja. Myös telapyörien Christie- tyypisestä kierrejousituksesta luovuttiin ja tilalle otettiin sauvajousitus. Suunnitelma lyötiin lukkoon helmikuussa 1943 ja valmistus alkoi saman vuoden heinäkuussa. M18 pääsi tositoimiin Luoteis-Euroopassa ja Italiassa kesällä 1944. Vaunu osoittautui toimivaksi väijytyksissä ja yllätyshyökkäyksissä ja pystyi tuhoamaan kaikki paitsi raskaimmat saksalaispanssarit. Hellcatin panssarointi tosin oli paksuimmillaankin vain 25 millimetriä, joten se ei kyennyt pysäyttämään kevyidenkään panssarintorjuntatykkien ammuksia. 630. panssarintorjuntapataljoona ilmoitti heinäkuussa 1944 53 Tigerin ja Pantherin tuhoamisesta vain 17 vaunun tappioin. Päinvastoin kun M4 Shermanin rungolle rakennettu M10 Wolverine, M18 Hellcat oli suunniteltu alun perin panssarintorjuntavaunuksi ja se oli tästä syystä painoltaan vain puolet M10:sta, huomattavasti nopeampi ja aseistettu tehokkaammalla tykillä. Varastotilaa oli huomattavasti enemmän, joten M18 pystyi kantamaan viiden miehen miehistön lisäksi 45 kappaletta 76 millimetrin tykin laukauksia ja yhden 12,7 millimetrin Browning M2 -konekiväärin, jota varten oli 800 patruunaa. Vaunun keveys (18 tonnia) oli muun muassa päältä avoimen tornin, ohuen panssaroinnin ja pienen koon ansiota. Avoin torni kuitenkin jätti miehistön tarkka-ampujille, kranaatinsirpaleille ja käsikranaateille alttiiksi. M18:sta valmistettiin myös M39 Armored Utility Vehicle -muunnosta. Se oli torniton kuljetusvaunu, jota käytettiin tykinvetäjänä tai miehistön tai lastin kuljetukseen. On myös mahdollista, että sodan jälkeen vaunuun olisi yritetty sovittaa 90 millimetrin tykkiä, mutta asiasta ei tarkkaa tietoa. == Lähteet == == Aiheesta muualla == Luokka:Yhdysvaltain toisen maailmansodan panssarivaunut Luokka:Yhdysvaltain panssarintorjuntavaunut
M36 Jackson

M36 Gun Motor Carriage oli toisen maailmansodan aikainen yhdysvaltalainen panssarintorjuntavaunu (). Siitä käytettiin yleensä lempinimiä Jackson tai Slugger etelävaltioiden kenraali Thomas Jacksonin mukaan. Raskaiden saksalaisten vaunujen, kuten Pantherin ja Tigerin ilmestyessä Yhdysvaltain armeijan M10 Wolverine -panssarintorjuntavaunu jäi nopeasti vanhentuneeksi. Sen 76 millimetrin tykki ei kyennyt läpäisemään uudempien vaunujen paksumpaa panssarointia. Tätä oli jo ennakoitu, ja jo syyskuussa 1942 Yhdysvalloissa oli ryhdytty suunnittelemaan uutta 90 millimetrin M3-tykkiä käyttävää vaunua. Kuten saksalainen 88 millimetrin KwK 36 -panssarivaunutykkikin, amerikkalainen M3-tykki oli kehitetty alun perin raskaasta ilmatorjuntatykistä. Sillä oli erinomainen kranaatin lähtönopeus, ja se kykeni lävistämään minkä tahansa tuolloin käytössä olleen panssarivaunun panssarin. 90 millimetrin M3-kanuuna valittiin myös raskaan M26 Pershing -vaunun pääaseeksi. M36 rakennettiin M10A1:n rungolle. Tehokkaamman tykin lisäksi siinä oli parempi moottori ja etupanssarointi oli kaksi kertaa paksumpi kuin M10:ssä. Kuten aikaisemmissakin yhdysvaltalaisissa panssarintorjuntavaunuissa, torni ei ollut kokonaan panssaroitu painon säästämiseksi ja sen katto oli avoin. Tämän vuoksi vaunuun kehitettiin sirpalesuojaksi erillinen taittuva kattopanssari. Uusi vaunu ilmestyi Eurooppaan vasta vuoden 1944 puolivälissä ja vain 1 400 vaunua rakennettiin sodan aikana. Miehistöt pitivät uudesta vaunusta, joka oli yksi harvoista yhdysvaltalaisvaunuista, jolla pystyi torjumaan saksalaispanssarit pidemmän matkan päästä, kuten Ardennien taistelun aikana havaittiin. Korean sodassa moniin vaunuihin asennettiin runkokonekivääri jalkaväen torjuntaan. Eri mallit: * M36, vakiomalli * M36B1, M36:n torni M4A3 Shermanin rungolle * M36B2, muunnettu dieselkäyttöisistä M10A1-vaunuista Toisen maailmansodan jälkeen Yhdysvaltain armeija käytti Jacksonia Korean sodassa, ja sen 90 millimetrin tykki kykeni tuhoamaan kaikki venäläisvalmisteiset vaunut yli kahden kilometrin etäisyydeltä. Jackson pysyi Yhdysvaltain armeijan kalustossa pitkälle 1950-luvun lopulle asti. Jacksonia vietiin sotien jälkeen moniin ulkomaihin, muun muassa Etelä-Koreaan ja Jugoslaviaan. Jugoslaviassa moottoriksi vaihdettiin 1970-luvulla venäläisen T-55-vaunun dieselmoottori, jolla liikkuvuutta saatiin parannettua. M36 Jacksonit osallistuivat vielä Jugoslavian hajoamissotiin vuosina 1991–1995. Ne palvelivat Kroatian armeijassa aktiivisesti vuoteen 2002 saakka, jonka jälkeen viimeiset 20 vaunua poistettiin palveluksesta. == Lähteet == == Aiheesta muualla == Luokka:Yhdysvaltain toisen maailmansodan panssarivaunut Luokka:Yhdysvaltain panssarintorjuntavaunut
Eduskuntaryhmä

Eduskuntaryhmä on saman puolueen kansanedustajien yhteenliittymä, joka ottaa kantaa lakiehdotuksiin, lausuu mielipiteitä, tekee aloitteita, esittää hallitukselle vaatimuksia ja esittää uudistusehdotuksia. Suomen eduskunnassa, eduskuntaryhmät muodostuvat pääsääntöisesti eduskuntavaaleissa valituista puolueen kansanedustajista. Huhtikuusta 2023 lähtien eduskuntaryhmiä on ollut yhdeksän. Eduskuntaryhmät kokoontuvat säännöllisesti, ja niillä on puheenjohtajat. Eduskuntaryhmien asemaa on vahvistettu viime vuosina, ja vuoden 2000 perustuslaissa niiden asema tunnustettiin. Periaatteessa kansanedustajat eivät edusta puoluetta, vaan vaalipiirinsä äänestäjiä. Näin ollen puoluerakenne ei ole ensisijainen tekijä kansanedustajan asemalle, mutta käytännön eduskuntatyön järjestämisen kannalta puolueista on muodostunut välttämättömyys. == Eduskuntaryhmän toiminta == Parlamentin olennainen toiminta tapahtuu puolueryhmissä tai niiden kautta. Parlamentti ei ole pelkästää yksittäisten kansanedustajien löyhä kokoelma, vaan puoluekurin ja ryhmäyhtenäisyyden ryhdittämän puoluetoiminnan keskeinen areena. Kullakin eduskuntaryhmällä on omat viikoittaiset kokousrutiininsa. Eduskuntaryhmän perusteella tai niiden valmistelun vuoksi nimitetään kansanedustajia eduskunnan luottamustehtäviin, muun muassa eduskunnan valiokuntiin, Suomen pankin pankkivaltuustoon, Yleisradion hallintoneuvostoon ja kansaneläkelaitoksen valtuustoon. ==Nykyiset eduskuntaryhmät== Eduskuntaryhmä Edustajia Asema Puheenjohtaja Perustamisvuosi Lähde 48 Hallituksessa 1907 46 Hallituksessa 1995 43 Oppositiossa 1907 22 Oppositiossa 1907 13 Oppositiossa 1983 11 Oppositiossa 1990 10 Hallituksessa 1907 5 Hallituksessa 1970 1 Oppositiossa 2018 1 Oppositiossa 2024 == Irtaantuneita eduskuntaryhmiä == Joskus eduskuntaryhmästä tai puolueesta on eronnut tai erotettu kansanedustajia, jotka ovat ryhmittyneet oman eduskuntaryhmänsä taakse. Tällaisia eduskuntaryhmiä ovat olleet muun muassa: * Sosialistinen eduskuntaryhmä 1941–1942 * Vasemmistoryhmä 1995–1998 * Vasenryhmä 2011–2015 * Muutos 2011 -eduskuntaryhmä 2013–2015 * Sininen eduskuntaryhmä (aik. Uusi vaihtoehto) 2017–2019 * Tähtiliikkeen eduskuntaryhmä 2018–2019 * Eduskuntaryhmä Valta kuuluu kansalle (aik. Eduskuntaryhmä Ano Turtiainen) (etur, AT) 2020–2023 * Eduskuntaryhmä Wille Rydman (eryd, WR) 2022–2023 * Eduskuntaryhmä Timo Vornanen (evor, TV) 2024– ==Katso myös== *Luettelo vaalikauden 2023–2027 kansanedustajista *Luettelo eduskuntaryhmää vaalikauden aikana vaihtaneista kansanedustajista *Luettelo kansanedustajista (eduskuntaryhmittäin) ==Lähteet== ==Aiheesta muualla== * Laki eduskuntaryhmistä (Finlex) *
Sinfonia Lahti

thumb|Sinfonia Lahden kotisali on Lahden Sibeliustalossa. Sinfonia Lahti () on Lahden kaupunginorkesteri. Sen ylikapellimestarina toimii Dalia Stasevska syksystä 2021 lähtien. Vuosina 1988–2008 johtajana toiminut nykyinen kunniakapellimestari Osmo Vänskä nosti Sinfonia Lahden kansainvälisesti merkittäviä Sibelius-levytyksiä tekeväksi laatuorkesteriksi. Vänskä aloitti myös vuosittaisen Sibelius-festivaalin järjestämisen Sinfonia Lahden akustiikaltaan huippuluokan kotisalissa Sibeliustalossa. Lahden kaupunginorkesteri perustettiin 1950 jatkamaan vuonna 1910 toimintansa aloittaneen Lahden Musiikinystävien orkesterin perinteitä. Ylikapellimestareina ovat toimineet Martti Similä 1951–1957, Urpo Pesonen 1959–1978, Jouko Saari 1978–1984, Ulf Söderblom 1985–1988, Osmo Vänskä 1988–2008, Jukka-Pekka Saraste (taiteellinen neuvonantaja) 2008–2011 Okko Kamu 2011–2016 ja Dima Slobodeniouk (2016-2021). Vuonna 2020 Sinfonia Lahden ylikapellimestariksi valittiin Dalia Stasevska kolmevuotiselle kaudelle, joka kestää syksystä 2021 kevääseen 2024. Samalla Stasevska toimii Sinfonia Lahden järjestämän Sibelius-festivaalin taiteellisena johtajana. Orkesteri on tehnyt yli 80 levytystä. Se on erityisesti profiloitunut ja saanut mainetta noin 25 Sibelius-levyllään (BIS Records), joihin sisältyy koko sinfoniatuotanto sekä useiden teosten ensilevytykset ja alkuperäisversioiden levytykset. Orkesterin levytuotantoon kuuluu myös useita Kalevi Ahon ja Joonas Kokkosen teosten levytyksiä. Sinfonia Lahti on myös tehnyt yhteistyötä kevyemmän musiikin artistien kuten Rajaton-yhtyeen kanssa. Osmo Vänskän johtamat Sibelius- levytykset ovat saaneet kahdesti Gramophone-palkinnon ja monia muita palkintoja, ja orkesterilla on lukuisia suomalaisia kultalevyjä.Sinfonia Lahden verkkosivut ==Lähteet== ==Aiheesta muualla== Lahti Luokka:Lahtelaiset yhtyeet
PT-76

PT-76 (, plavajuštši tank ) on neuvostoliittolainen 1950-luvulla käyttöön otettu amfibiopanssarivaunu, josta tuli Varsovan liiton armeijoiden pääasiallinen tiedusteluvaunu. Sitä on viety runsaasti ystävällismielisiin valtioihin. Kaikkiaan vaunua on käytetty 25 maassa. PT-76 kehitettiin vuosina 1949–1951 Ž. Ja. Kotinin johdolla ja otettiin virallisesti käyttöön 1952. Tuotanto alkoi 1953 Volgogradin traktoritehtaalla. Vuonna 1958 siirryttiin parannettuun malliin PT-76B, joka pystyi tuotannossa vuoteen 1963. Kaikkiaan vaunuja valmistettiin noin 7000, joista 2000 meni vientiin. Käyttäjiin kuuluivat Afganistan, Angola, Kongon demokraattinen tasavalta, Kuuba, Egypti, Suomi, Guinea, Indonesia, Intia, Irak, Laos, Madagaskar, Mosambik, Pohjois- Korea, Pakistan, Puola, Vietnam ja Jugoslavia. Kiinan kansantasavalta valmistaa edelleen PT-76:een perustuvaa Type 63:a. Sitä on viety Pakistaniin, Sudaniin, Tansaniaan ja Vietnamiin. PT-76:ssa on kolmen hengen miehistö, ja vaunun johtaja käyttää myös radiota ja aseistusta. Aseistuksena on 76 mm tykki ja yksi konekivääri. Puolalaisissa vaunuissa on lisäksi 12,7 mm konekivääri. Voimanlähteenä on 240 hv V-6 -diesel. Panssarointi on kevyt, 14 mm eturungossa ja 17 mm tornissa, joten vaunun paino jää 14 tonniin. Vaunussa ei ole pimeänäkölaitteistoa tai ABC-suojausta. Nimensä mukaisesti se kykenee ylittämään myös vesistöjä. Neuvostoliitossa vaunu korvattiin myöhemmin tiedustelukäytössä BMP-1:n tiedusteluversio BRM-1:llä. == Käyttö sotatilanteessa == PT-76:tta on käytetty Intian–Pakistanin sodissa 1965 ja 1971, Vietnamin sodassa, Kuuden päivän sodassa, Jom kippurin sodassa ja Angolassa. Venäjän armeijan on raportoitu käyttäneen vaunuja Tšetšeniassa, ja Indonesian armeijan vuonna 2000 alkaneiden levottomuuksien yhteydessä Ambonissa. Vaunuja käytettiin myös Tšekkoslovakian miehityksessä vuonna 1968. * Vietnamin sota: Pohjois-Korea ja Pohjois-Vietnam * Toinen Intian–Pakistanin sota: Intia ja Pakistan * Kuuden päivän sota: Syyria ja Egypti * Kolmas Intian–Pakistanin sota: Intia ja Pakistan * Jom Kippur -sota: Israel, Syyria ja Egypti * Angolan sisällissota: Neuvostoliitto ja Kuuba * Persianlahden sota: Irak, Syyria, Pakistan, Afganistan ja Egypti * Jugoslavian hajoamissodat * Toinen Tšetšenian sota: Venäjä * Irakin sota: Irak == Versiot == PT-76:n rungolle perustuvia ajoneuvoja ovat: * BTR-50 -miehistönkuljetusajoneuvo * MT- LB -miehistönkuljetusajoneuvo * ZSU-23-4 Šilka -ilmatorjuntavaunu * ASU-85 -rynnäkkötykki * TOPAS (OT-62) - tšekkoslovakialais-puolalainen miehistönkuljetusajoneuvo * FROG-2 – FROG-5 -taktiset ydinohjukset ja SA-6 "Gainful" -ilmatorjuntaohjusvaunu ==Lähteet== * == ‎Aiheesta muualla == Luokka:Suomen puolustusvoimien kalusto Luokka:Neuvostoliittolaiset muuntyyppiset panssarivaunut
Otanmäki

Otanmäki on taajama Kajaanin kaupungissa. Se kuului entiseen Vuolijoen kuntaan vuoteen 2007 asti, jolloin Vuolijoki liittyi Kajaaniin. Vuoden 2018 lopussa Otanmäessä asui Tilastokeskuksen taajama-aluerajauksen mukaan yhteensä 626 henkilöä. Otanmäki syntyi 1950-luvulla rautamalmikaivoksen ympärille. Kaivos oli toiminnassa 1953–1985. Sen omisti alkujaan valtionyhtiö Otanmäki Oy, jolta se siirtyi toiselle valtionyhtiölle Rautaruukki Oyj:lle 1968. Kaivoksen yhteydessä toimivat rikastamo ja vanadiinitehdas. Otanmäessä toimii Škoda Transtech Oy:n vaunutehdas, jonka perusti alkujaan Rautaruukki 1980-luvun puolivälissä. Myöhemmin se tunnettiin nimellä Transtech. Tehdas rakennettiin korvaamaan kaivoksen lopettamisen johdosta menetettyjä työpaikkoja. Otanmäkeen johtaa tavaraliikenteen käytössä oleva vähäliikenteinen Otanmäen rata, joka erkanee Iisalmen–Kontiomäen radalta Murtomäen asemalla. Otanmäen palvelutarjontaan kuuluvat muun muassa peruskoulu, kirjasto, kauppa, apteekki, posti, hammashoitola, maauimala, baari ja huoltoasema. Otanmäen etäisyys Kajaanin kaupungin keskustasta on 37 kilometriä ja Vuolijoen taajamasta 12 kilometriä. Otanmäessä sijaitsee yhtenäiskoulu, jossa on luokat 1-9, ja vuoteen 2008 asti siellä oli myös lukio. ==Katso myös== *Otanmäen vaunutehdas ==Lähteet== Luokka:Vuolijoen kylät Luokka:Kainuun maakunnan taajamat
Kaksoislaskutus

Kaksoislaskutus tarkoittaa sitä, että valekaupalla alennetaan tullattavan tavaran tullausarvoa. Tavara ostetaan vapaasti varastossa myyjämaassa ja myydään kuormaamisen jälkeen matkalla rajalle veroparatiisissa olevalle yhtiölle tappiolla. Näin saadaan alempi tullausarvo, millä säästetään valmisteveroa, tullia sekä myös tämän perusteella määräytyvää arvonlisäveroa tuontimaassa. Tappiolla peiteyritykselle halvemmalla myyneen yrityksen jatkuvat tappiot katetaan myynti- ja ostomaan ohittavilla rahansiirroilla. Kaksoislaskutuksessa tullimaksuja kierretään muuttamalla tavaran arvo laskussa ennen Venäjän rajaa. Venäjän lain mukaan se on rikollista. EU ei ole menettävä puoli. Kaksoislaskutuksessa Suomeen perustettu venäläisyhtiö ostaa EU-maasta tavaraa. Lasku maksetaan veroparatiisissa. Tavarat jaetaan eri varastoihin uusilla laskuilla, jotka näytetään Venäjän tullille. Mukaan liitetään halvempaa tavaraa.Venäjä, Kovan linjan energiajätti, Anne Kuorsalo, Ilmari Susiluoto, Martti Valkonen, Edita 2007, s. 140-1 == Kaksoislaskutus ja idänkauppa == Venäjälle maahantuodun tavaran arvo on tilastollisesti alhaisempi kuin sinne viedyn tavaran arvo kaksoislaskutuksesta johtuen. Suomen Pankin Venäjän-tutkija Simon-Erik Ollus arvioi Talouselämän artikkelissa tammikuussa 2007, että Suomen ja EU-maiden itäviennistä kolmasosa kaksoislaskutetaan. "Virallisissa tullitilastoissa Venäjän ja Suomen tilastojen ero viennin arvosta revähti vuonna 2005 lähes 60 prosenttiin. Vilunkipelin osuus siitä on kuitenkin vain kolmannes. Esimerkiksi kun tuote tuodaan vaikka Saksan kautta Suomeen ja viedään täältä edelleen Venäjälle, kirjaa Suomen tulli sen tuonniksi Suomeen ja vienniksi Venäjälle. Venäjän tullille tämä on kuitenkin pelkästään tuontia Saksasta."Talouselämä 30.1.2007 == Kaksoislaskutuksen estäminen == Asiaan pyritään puuttumaan tarkkailemalla tilannetta puolivuosittain tullihallintojen kesken ja kehittämällä tarkastusta. Edelleen kaksoislaskutusta voidaan yrittää vähentää sähköisellä tullauksella. Käytännössä sähköinen tullaus tarkoittaa sitä, että ilmoitus tavarasta kulkee suojatussa it-järjestelmässä. Sähköiseen tullausjärjestelmään on rikollisten ja erilaisten muiden toimijoiden paljon vaikeampi soluttautua kuin perinteiseen tullaukseen. Näin tavaran arvo ei matkalla pääse muuttumaan. Venäjä ei ole ollut valmis siirtymään sähköiseen tullaukseen, joka lopettaisi välistä vedot. Suomalaisyritysten mukaan rehellisesti toimivat eivät pärjää hintakilpailussa kaksoislaskuttajan kanssa.Venäjä, Kovan linjan energiajätti, Anne Kuorsalo, Ilmari Susiluoto, Martti Valkonen, Edita 2007, s. 140-1 == Lähteet == == Aiheesta muualla == *Meijeriala *EU:n ja Venäjän valvontaisku paljasti kaksoislaskutuksen laajuuden ja luonteen *Venäjän tullin ongelma Luokka:Järjestäytynyt rikollisuus Luokka:Rikokset
Munda (Salomonsaaret)

Munda on Salomonsaarille kuuluvan New Georgian saaren suurin asutuskeskus. Siellä oli noin 2 800 asukasta vuoden 2009 väestönlaskennassa. Munda sijaitsee saaren länsiosissa. Länsiosan lounaisin kohta on nimetty asutuskeskuksen mukaan Munda Pointiksi. == Lähteet == Luokka:Salomoninsaarten maantiede
Munda

Munda voi viitata seuraaviin: * Munda, antiikin aikainen kaupunki Hispania Baeticassa ** Mundan taistelu (45 eaa.) * Munda, antiikin aikainen kaupunki Hispania Tarraconensiksessa * Munda, asutuskeskus Salomonsaarilla * mundakielet, kieliperhe, jonka kieliä puhutaan Intiassa * Munda, sukunimenä: ** Arjun Munda (s. 1968), intialainen poliitikko ja ministeri.
Richard Harris

Richard St. John Harris (1. lokakuuta 1930 Limerick, Munster, Irlanti – 25. lokakuuta 2002 Lontoo, Englanti, Iso-Britannia) oli irlantilainen, kahdella Oscar-ehdokkuudella huomioitu näyttelijä ja muusikko. Hän näytteli muun muassa elokuvissa Mies hevosena, Gladiator, Navaronen tykit, Armoton ja ennen kuolemaansa myös kahdessa ensimmäisessä Harry Potter -elokuvassa Albus Dumbledorena. Harris oli lisäksi laulaja. Hänen tunnetuin esittämänsä kappale on Jimmy Webbin säveltämä ja sanoittama MacArthur Park. Muita tunnetuimpia lauluja ovat My Boy, A Tramp Shining, The Yard Went On Forever ja How I Spent My Summer. Harris kuoli Hodgkinin tautiin vuonna 2002. Vuodesta 2004 Michael Gambon jatkoi Albus Dumbledoren roolissa. Harrisin mukaan on nimetty vuonna 2002 perustettu British Independent Film Awards -gaalan palkinto, joka jaetaan vuosittain näyttelijälle jolla on ollut merkittävä vaikutus brittiläiselle elokuvalle. ==Osittainen filmografia== * Kädenpuristus paholaisen kanssa (1959) * Navaronen tykit (1961) * Telemarkin sankarit (1965) * Major Dundee (1965) * Cromwell (1970) * Helvetin esikartano (1970) * Mies hevosena (1970) * Veriset Jäljet (1973) * Juggernaut – kaappaus merellä ('1974) * Robin ja Marian (1976) * Mies hevosena – paluu (1976) * Kassandran silta (1976) * Gulliverin matkat (1977) * Orca – tappajavalas (1977) * Miljonäärien laiva (1977) * Villihanhet (1978) * A Game for Vultures (1979) * Tarzan, apinamies (1981) * Viimeinen matka (1981) * Mies hevosena III (1982) * Armoton (1992) * Näkymätön vihollinen (1992) * Itke rakastettu maa (1995) * Trojan Eddie (1996) * Ammattilaiset (1997) * Smilla's Sense of Snow (1997) * Taistelu leijonista (1999) * Harry ja karhu (1999) * Gladiator (2000) * My Kingdom (2001) * Harry Potter ja viisasten kivi (2001) * Monte Criston kreivi (2002) * Harry Potter ja salaisuuksien kammio (2002) ==Diskografia== ===Albumit=== *A Tramp Shining (1968) *The Yard Went on Forever (1968) *My Boy (1971) *The Richard Harris Love Album (1972) *Slides (1972) *His Greatest Performances (1973) *Jonathan Livingston Seagull (1973) *The Prophet (1974) *I, in the Membership of My Days (1974) ===Singlet=== *"Here in My Heart (This Sporting Life -teema)" (1963) *"MacArthur Park" (1968) *"One of the Nicer Things" (1969) *"What a Lot of Flowers" (1969) *"Fill the World With Love" (1969) *"Ballad of A Man Called Horse" (1970) *"Morning of the Mourning for Another Kennedy" (1970) *"Go to the Mirror" (1971) *"My Boy" (1971) *"Turning Back the Pages" (1972) *"Half of Every Dream" (1972) *"Trilogy (Love, Marriage, Children)" (1974) *"The Last Castle (Theme from Echoes of a Summer)" (1976) ===Kokoelmat=== *A Tramp Shining (1993) *The Prophet (1995) *The Webb Sessions 1968-1969 (1996) *MacArthur Park (1997) *Slides/My Boy (kahden albumin paketti) (2005) *Richard Harris - The Anthology (2008) ==Lähteet== == Aiheesta muualla == * * Luokka:Irlantilaiset näyttelijät Luokka:Irlantilaiset teatterinäyttelijät Luokka:Golden Globe -palkinnon saajat Luokka:Grammy-palkinnon saajat Luokka:Vuonna 1930 syntyneet Luokka:Vuonna 2002 kuolleet Luokka:Seulonnan keskeiset artikkelit
Nailbomb

Nailbomb oli Max Cavaleran ja Alex Newportin perustama heavy metal -yhtye. Yhtye perustettiin vuonna 1993. Se sai levytyssopimuksen Roadrunner Recordsin kanssa ja julkaisi albumin Point Blank, joka oli sekoitus thrash metallia, industrial metallia ja hardcore punkkia. Yhtyeen toinen ja viimeinen albumi oli Proud to Commit Commercial Suicide. Se oli livelevy, joka oli äänitetty konsertissa Alankomaissa vuonna 1995. Yhtye hajosi tämän jälkeen. Nailbomb oli sekä Cavaleralle että Newportille sivuprojekti. Cavalera tunnetaan yhtyeistä Sepultura, Soulfly sekä Cavalera Conspiracy ja Newport yhtyeestä Fudge Tunnel. == Jäsenet == * Max Cavalera – laulu, rytmikitara, basso, samplet * Alex Newport – laulu, kitara, basso, samplet === Sessiojäsenet === * Igor Cavalera – drums * Andreas Kisser – kitara * Dino Cazares – rytmikitara === Livejäsenet === * Igor Cavalera – rummut * D.H. Peligro – rummut * Evan Seinfeld – basso * Rhys Fulber – koskettimet * Barry C. Schneider – rummut * Scoot – basso * Dave Edwardson - basso, taustalaulu * Richie Cavalera – rytmi kitara * Christian Olde Wolbers – basso ensimmäisellä keikalla ==Diskografia== * * * Luokka:Brasilialaiset thrash metal -yhtyeet Luokka:Yhdysvaltalaiset thrash metal -yhtyeet Luokka:Monikansalliset yhtyeet
Darkwell

Darkwell on itävaltalainen goottimetalliyhtye. Basisti Roland Wurzer ja kitaristi Roman Wiencke perustivat sen Innsbruckissa vuonna 1999. == Kokoonpano == === Nykyiset jäsenet === *Stephanie Luzie (Meier) - laulu *Mathias Nussbaum - kitara *Raphael Lepuschitz - koskettimet *Roland Wurzer - basso *Moritz Neuner - rummut === Entiset jäsenet === *Alexandra Pittracher - laulu *Roman Wiencke - kitara *Christian Filip - koskettimet == Diskografia == *Suspiria (2000) *Conflict of Interest EP (2002) *Metatron (2004) *Moloch (2016) == Aiheesta muualla == *Viralliset kotisivut * Videos Luokka:Itävaltalaiset metalliyhtyeet
Samantha Bond

Samantha Bond (s. 27. marraskuuta 1961 Lontoo) on englantilainen näyttelijä. Hänet tunnetaan parhaiten Pierce Brosnanin tähdittämistä James Bond -elokuvista, joissa hän näyttelee Moneypennyä. Lisäksi Bond on esiintynyt useissa televisiosarjoissa kuten Downton Abbey ja teatterissa. Bond syntyi vuonna 1961 Lontoossa. Hänen isänsä on näyttelijä Philip Bond ja äiti televisiotuottaja Pat Sandys. Bond halusi alun perin balettitanssijaksi, mutta huomasi 15-vuotiaana että oli liian iso ballerinaksi. Hän opiskeli Bristol Old Vic Theatre Schoolissa. Bond on ollut myös mukana useissa Royal Shakespeare Companyn tuotannoissa mukana. == Bond-elokuvat == * 007 ja kultainen silmä (1995) * Huominen ei koskaan kuole (1997) * Kun maailma ei riitä (1999) * Kuolema saa odottaa (2002) == Lähteet == == Aiheesta muualla == * Luokka:Englantilaiset näyttelijät Luokka:Englantilaiset teatterinäyttelijät Luokka:Royal Shakespeare Companyn jäsenet Luokka:Vuonna 1961 syntyneet Luokka:Elävät henkilöt
Roger Spottiswoode

Roger Spottiswoode (s. 5. tammikuuta 1945 Ottawa, Kanada) on kanadalainen elokuvaohjaaja, jonka ohjaustöihin lukeutuu muun muassa James Bond -elokuva Huominen ei koskaan kuole (1997). == Filmografia == * Kauhun kiskot (Terror Train, 1981) * Röyhkeys on aseeni (The Pursuit of D. B. Cooper, 1981) * 48 Hrs. (48 tuntia, 1982) – käsikirjoittaja * Lainsuojattomat (The Renegades, 1982) * Tulen alla (Under Fire, 1983) * Kasan alimmainen (The Best of Times, 1986) * Viimeiset syyttömät (The Last Innocent Man, 1987) * Tarkoituksena tappaa (Shoot to Kill, 1988) * Time Flies When You’re Alive (1989) * Polttopisteessä (Third Degree Burn, 1989) * Turner ja täystuho (Turner & Hooch, 1989) * Air America (1990) * Seis! Tai mamma ampuu (Stop! Or My Mom Will Shoot, 1992) * And the Band Played On (1993) * Mesmer (1994) * Hiroshima (1995) * Murder Live! (1997) * Huominen ei koskaan kuole (Tomorrow Never Dies, 1997) * Diktaattori vailla vertaa (Noriega: God’s Favorite, 2000) * 6. päivä (The 6th Day, 2000) * The Matthew Shepard Story (2002) * Ice Bound (2003) * Spinning Boris (2003) * Ripley Under Ground (2005) * Shake Hands with the Devil (2007) * The Children of Huang Shi (2008) * Midnight Sun (2014) == Aiheesta muualla == * Luokka:Kanadalaiset elokuvaohjaajat Luokka:Vuonna 1945 syntyneet Luokka:Elävät henkilöt
Kingdom Come (yhtye)

Kingdom Come on saksalainen hard rock -yhtye. Sen perusti hampurilaissyntyinen laulaja Lenny Wolf vuonna 1987. Yhtyeen ensimmäinen single oli Get It On. Ensimmäinen albumi, Kingdom Come (1988) myi kultaa. Seuraavat albumit eivät myyneet yhtä hyvin. Kaikki muut Kingdom Comen jäsenet paitsi Wolf jättivät yhtyeen. Wolf on saanut yhtyeeseen sittemmin uusia jäseniä. Yhtye levyttää yhä. == Jäsenet == *Lenny Wolf - laulu *Eric Foerster - kitara *Yenz Leonhart - rytmikitara *George Maycock - basso *Hendrik Thiesbrummel - rummut == Diskografia == *Kingdom Come (1988) *In Your Face (1989) *Hands of Time (1991) *Bad Image (1993) *Twilight Cruiser (1995) *Live & Unplugged (live, 1996) *Master Seven (1997) *Balladesque (kokoelma, 1998) *Too (2000) *Independent (2002) *Perpetual (2004) *Ain't crying for the moon (2006) *Magnified (2009) *Rendered Waters (2011) *Outlier (2013) Luokka:Saksalaiset hard rock -yhtyeet
Colin Clive

Colin Clive (syntyjään Colin Glenn Clive-Greig, 20. tammikuuta 1900 – 25. kesäkuuta 1937) oli brittiläinen näyttelijä, jonka kaikkein tunnetuin rooli oli Henry Frankenstein James Whalen elokuvissa Frankenstein ja Frankensteinin morsian. Clive syntyi Ranskassa everstin pojaksi, ja ennen näyttelijäksi ryhtymistä hän oli armeijan palveluksessa. Ensimmäisen kerran hän työskenteli James Whalen kanssa Savoy Theatressa Journey's End -nimisen tuotannon parissa. Clive kärsi alkoholismista ja kuoli keuhkokuumeeseen vuonna 1937. == Elokuvia == *Journey's End (1930) *The Stronger Sex (1931) *Frankenstein (1931) *Lily Christine (1932) *Christopher Strong (1933) *Looking Forward (1933) *The Key (1934) *One More River (1934) *Jane Eyre (1934) *Clive of India (1935) *The Right to Live (1935) *Bride of Frankenstein (Frankensteinin morsian) (1935) *The Girl from 10th Avenue (1935) *Mad Love (1935) *The Man Who Broke the Bank at Monte Carlo (1935) *The Widow from Monte Carlo (1935) *History Is Made at Night (1937) *The Woman I Love (1937) == Aiheesta muualla == * * Luokka:Englantilaiset näyttelijät Luokka:Vuonna 1900 syntyneet Luokka:Vuonna 1937 kuolleet
Lake of Tears

Lake of Tears on ruotsalainen yhtye, joka soittaa pääasiassa doom metallia ja gootti metallia, mutta musiikkityyli on laajentunut ja nykyään yhtye soittaa myös psykedeelistä rockia ja progressiivista metallia. Se julkaisi ensimmäisen albuminsa 1994. Yhtye hajosi vuonna 2002, mutta teki comebackin runsaan vuoden kuluttua. == Historia == === Alkuajat === Lake of Tearsin perustivat 1990-luvun alussa Daniel Brennare, Jonas Erikkson, Mikael Larsson ja Johan Oudhuis. Heidän ensimmäinen albuminsa, Greater Art, julkaistiin Black Mark levy-yhtiön kautta vuonna 1994, joka oli sisällöltään doom metallia. Lake of Tearsin toinen albumi, Headstones, julkaistiin 1995. Musiikkityylin oli tullut uusia muutoksia, kuten raskaammat kitarariffit, jotka mahdollistivat sen, että albumi kuulosti melodisemmalta ja melankolisemmalta. === Menestys: A Crimson Cosmos === Jos Headstones oli uudistettu versio ensimmäisestä albumista, A Crimson Cosmos oli uudelleensyntyminen. A Crimson Cosmos oli erittäin melodinen albumi. Albumin päätösraita "A Crimson Cosmos", heijasti selvästi vaikutteita Pink Floydista, kun taas muut kappaleet, kuten "Lady Rosenred" ja "Raistlin and the Rose" heijastivat fantasiakirjallisuutta. Kitaristi Jonas Eriksson lähti yhtyeestä ennen julkaisua ja hänet korvattiin Ulrik Lindblomilla. Hän soitti yhtyeessä vuoteen 1999 jolloin hän myös jätti yhtyeen ja hänet korvasi Magnus Sahlgren, joka soitti soolokitaristina, mutta vain vierailijana. == Albumit == *Greater Art (1994) *Headstones (1995) *A Crimson Cosmos (1997) *Forever Autumn (1999) *The Neonai (2002) *Black Brick Road (2004) *Moons and Mushrooms (2007) *Illwill (2011) *Ominous (2021) == Kokoonpano == * Daniel Brennare - Kitara/laulu (1994-nykyhetki) * Mikael Larsson - Basso (1994-nykyhetki) * Johan Oudhuis - Rummut (1994-nykyhetki) * Fredrik Jordanius - Kitara (2009-nykyhetki) === Entiset === * Jonas Eriksson - Kitara (1994–1997) * Christian Saarinen - Koskettimet (1999-2000) * Ulrik Lindblom - Kitara (1997-1999) * Magnus Sahlgren - Kitara (vierailijana 1999 / virallisesti 2004-2009) Luokka:Ruotsalaiset doom metal -yhtyeet Luokka:Ruotsalaiset goottimetalliyhtyeet
International Youth Service

International Youth Service eli IYS oli 1950-luvun alkupuolella aloittanut suomalainen koululaisille suunnattu kirjeystäväpalvelu, josta saattoi tilata eri maista ulkomaalaisten kirjeystävien osoitteita ja kirjoittaa sitten kiinnostavimmille heistä lentopostikirje. IYS toimi Turusta käsin. Vuonna 1993 IYS:llä oli tietokoneellaan puolen miljoonan 10–20-vuotiaan yhteys- ja harrastustiedot 120 eri maasta, mikä teki siitä Helsingin Sanomien mukaan maailman suurimman alallaan. Vain vähemmistö asiakkaista oli Suomesta, valtaosa suuremmista maista kuten Isosta-Britanniasta, Ranskasta ja Italiasta. IYS lopetettiin 2000-vuosikymmenen lopulla. ==Lähteet== ==Aiheesta muualla== * Yrityksen arkistoidut verkkosivut wayback machinella Luokka:Entiset suomalaiset yritykset
Joulutorttu

pienoiskuva|Joulutorttuja aprikoositäytteellä Joulutortut eli tähtitortut ovat yleensä voitaikinasta valmistettuja leivonnaisia, jotka on perinteisesti muotoiltu tähden, ristin, kukan tai puolikuun muotoon ja täytetty luumumarmeladilla. Torttujen päälle voidaan sirotella jouluisen vaikutelman luomiseksi tomusokeria tai strösseleitä. Tortuista voi tehdä muunkin muotoisia, ja täytteenä voi käyttää esimerkiksi omena-kanelimarmeladia, Vihreitä kuulia, punajuurisalaattia, brie-juustoa, ranskanperunoita tai puolukkarahkaa. Joulutorttuja valmistetaan lähinnä Suomessa. Ruotsissa on kummastusta herättänyt torttujen hakaristiä muistuttava muoto. Vuonna 2020 torttutaikinaa valmistava Myllyn Paras arvioi, että suomalaiset syövät keskimäärin noin 18 joulutorttua vuodessa. == Historia == Suomalaiset joulutortut kehittyivät englantilaisista luumutäytteisistä leivonnaisista 1800-luvulla. Suomeen ne tulivat alkujaan Ruotsin kautta, kun resepti julkaistiin Cajsa Wargin keittokirjassa Hjelpreda i hushållningen för unga fruentimber vuodelta 1755. == Lähteet == == Aiheesta muualla == * Kotilieden artikkeli vaihtelusta joulutorttujen tekoon * Parhaat joulutortut / Kotikokki.net * Joulutorttujen taitteluvinkit -video, Myllyn Paras * emoji joulutorttu finland.fi Luokka:Joululeivonnaiset Luokka:Suomalainen keittiö Luokka:Ruotsalainen keittiö
Robert Patrick

Robert Patrick (s. 5. marraskuuta 1958 Marietta, Georgia) on yhdysvaltalainen näyttelijä. Hän tuli tunnetuksi elokuvasta Terminator 2 – Tuomion päivä T-1000:n roolista. Hän esiintyi pienessä taustaroolissa kyseisenä hahmona vielä Schwarzeneggerin toimintasatiirissa Last Action Hero. Vuonna 2000 hänestä tuli toinen pääosan esittäjistä televisiosarjasta Salaiset kansiot, jossa hän esitti agentti John Jay Doggettia sarjan päättymiseen asti vuoteen 2002. Patrick on naimisissa Barbara Patrickin kanssa ja heillä on kaksi lasta: tytär ja poika. == Filmografiaa == * Die Hard 2 – vain kuolleen ruumiini yli (Die Hard 2, 1990) * Terminator 2 – Tuomion päivä (Terminator 2: Judgment Day, 1991) * Broken (1992) * Wayne’s World (1992) * Valo taivaalta (Fire in the Sky, 1993) * Last Action Hero (1993) * Double Dragon (1994) * The Cool Surface (1994) * Striptease (1996) * Cop Land (1997) * The Vivero Letter (1998) * Kauhun oppitunnit (The Faculty, 1998) * Spy Kids (2001) * Salaiset kansiot (The X Files, 2000–2002) (televisiosarja) * D-Tox (2002) * Charlien enkelit: Kurvit suoriksi (Charlie's Angels: Full Throttle, 2003) * Stargate Atlantis (2004) (televisiosarja) * Asema 49 (Ladder 49, 2004) * Walk the Line (2005) * Elvis – legendan synty (Elvis, 2005) (televisiosarja) * Kasvottomat sotilaat (The Unit, 2006) (televisiosarja) * Isiemme liput (2006) * Firewall (2006) * The Marine (2006) * Silta salaiseen maahan (2007) * Isku New Yorkiin (Five Minarets in New York, 2010) * Turvatalo (Safe House, 2012) == Aiheesta muualla == * * Luokka:Yhdysvaltalaiset näyttelijät Luokka:Vuonna 1958 syntyneet Luokka:Elävät henkilöt
Pekka Lagerblom

Pekka Sakari Lagerblom (s. 19. lokakuuta 1982 Lahti) on suomalainen uransa lopettanut jalkapalloilija. Hänen pelipaikkansa oli keskikenttäpelaaja. ==Ura== Lagerblom on Lahden Reippaan kasvatti. Hän teki Veikkausliiga- debyyttinsä 17. kesäkuuta 2001 ottelussa Vaasan Palloseuraa vastaan 18-vuotiaana. Tammikuussa 2004 Lagerblom siirtyi Bundesliigassa pelanneeseen SV Werder Bremeniin, jossa heti ensimmäisenä kautenaan siellä voitti seuransa kanssa tuplamestaruuden. Lagerblom ei kuitenkaan päässyt paljoa pelaamaan Werder Bremenin ykkösjoukkueessa ja kevään 2005 hän viettikin lainalla 1. FC Nürnbergissä. Lagerblom siirtyi kaudeksi 2006–2007 2. Bundesliigan FC Kölniin, jossa pelasi suurimmassa osassa kauden otteluista. Kölnistä Lagerblom siirtyi Alemannia Aachenin riveihin kahden vuoden sopimuksella. Hän jätti lopulta seuran sopimuksensa päätyttyä ja allekirjoitti kesällä 2009 vuoden sopimuksen FSV Frankfurtin kanssa. Ura Frankfurtissa kesti vain vuoden ja oli loukkaantumisten johdosta rikkonainen. Kaudeksi 2010–2011 Lagerblom palasi Aachenin aikaisen valmentajansa alaisuuteen Stuttgartin kakkosjoukkueeseen. Kaudeksi 2011–2012 Lagerblom siirtyi Saksan neljänneksi korkeimmalle sarjatasolle pelanneeseen RB Leipzigiin, mutta ei saavuttanut paikkaa joukkueen avauskokoonpanossa. Hän palasi kaudeksi 2013 Suomeen IFK Mariehamnin riveihin. Hän siirtyi kauden jälkeen Norjaan Hamarkamerateniin. Lagerblom pelasi kausina 2015–2019 FC Lahdessa kahdesti, minkä lisäksi hän edusti Jacksonville Armadaa, Åtvidabergiä ja FC Hakaa. Hän ei pelannut missään seurassa yhtäjaksoisesti yhtä kautta pidempään. Lagerblom lopetti uransa Lahdessa. Hänen viimeinen ottelunsa oli FC Lahden karsintaottelu KPV:tä vastaan 2019. Lagerblom kertoi, että viimeinen kausi Lahdessa oli hänelle pettymys. ==Perhe== Lagerblom meni naimisiin tunnetun saksalaislaulajatar Sarah Connorin sisaren Anna Marian kanssa vuonna 2005. He erosivat vuonna 2009. Lagerblom on seurustellut vuodesta 2019 lähtien Gladiaattoreista tunnetun Safiirin, eli Oona Tolppasen kanssa. Heille syntyi esikoistyttö vuonna 2020. Hänen veljensä Lasse Lagerblom on entinen jalkapalloilija. == Jalkapallouran jälkeen == Pekka Lagerblom on työskennellyt talenttivalmentajana FC Espoossa ja Palloliiton eteläisellä alueella. Lagerblom on opiskellut Haaga-Helia ammattikorkeakoulussa urheilujournalismia ja työskennellyt Ruudussa Veikkausliiga-ottelulähetysten asiantuntijana . ==Saavutukset== *Nuorten maajoukkueen paras pelaaja 2003 *Bundesliiga (1): 2003–2004 *Saksan Cup (1): 2003–2004 ==Lähteet== ==Aiheesta muualla== *Fussballdaten.de - Pekka Lagerblom Luokka:Suomalaiset jalkapalloilijat Luokka:Vuonna 1982 syntyneet Luokka:Elävät henkilöt
Ilomantsin rata

Ilomantsin radalla tarkoitetaan Suomen rataverkon osuutta Joensuusta Ilomantsiin. Rataosan pituus on 70,9 kilometriä. Rataa ei ole kauko-ohjattu, eikä sillä ole automaattista kulunvalvontaa. Rataa suunniteltiin pitkään, mutta se valmistui kokonaisuudessaan vasta 1967. Henkilöliikenne rataosalla alkoi 26. toukokuuta 1968 ja päättyi vuoden 1969 lopussa. Nykyisin rataosalla on ainoastaan tavaraliikennettä. Rataosuudella oli alun perin neljä miehitettyä asemaa: Joensuu, Heinävaara, Tuupovaara ja Ilomantsi. Nykyään liikenteenohjaus hoidetaan Joensuusta. Rataosaa peruskorjattiin vuonna 2010, muutoin se olisi pitänyt sulkea liikenteeltä. Rataosuus Joensuusta Heinävaaraan on jo kunnostettu. Jäljellä olevan osuuden peruskorjaukseen oli varattu 15 miljoonaa euroa. ==Lähteet== ==Aiheesta muualla== Luokka:Ilomantsin liikenne Luokka:Suomen rataverkko Luokka:Joensuun liikenne
M4

Termillä M4 on useita tarkoituksia: *m4, Brian Kernighanin ja Dennis Ritchien kehittämä perinteisen UNIX-makroprosessorin toteutus. *M4 Sherman, panssarivaunu *M4 (karbiini) *M4, pallomainen tähtijoukko Skorpionin tähdistössä *Mjasištšev M-4 "Bison", strateginen pommittaja *M4, Irlannin laivaston moottoritorpedovene *M4, Kriegsmarinen Enigman versio *M4, ranskalainen sukellusveneohjus *M4, yhdysvaltalaisen M16-rynnäkkökiväärin karbiiniversio *M4, Britanniassa määritelty rahavaranto *M4, Lontoon ja Swansean välinen moottoritie Isossa-Britanniassa *M4, Minskin ja Mahiljoun välinen valtatie Valko-Venäjällä *M4, Kööpenhaminan metron linja *Benelli M4, haulikko *BMW M4, automalli.